**Կլարա Վեստհոֆ** (գերմ.՝ Clara Westhoff, աղջկական անունը՝ *Կլարա Հենրիետե Սոֆի Վեստհոֆ*, հայտնի նաև որպես **Կլարա Ռիլկե Վեստհոֆ**, նոյեմբերի 21, 1878(1878-11-21)[…] կամ սեպտեմբերի 21, 1878(1878-09-21), Բրեմեն, Գերմանական կայսրություն - մարտի 9, 1954(1954-03-09)[…], Fischerhude, Գերմանիա), գերմանացի նկարիչ և քանդակագործ։

Գերմանացի բանաստեղծ Ռայներ Մարիա Ռիլկեի կինը։

Կենսագրություն
--------------

Կլարա Վեստհոֆը ծնվել է վաճառականի ընտանիքում, հայրը՝ Հենրիխ Վեստհոֆ (1840-1905), մայրը՝ Յոհաննա Վեստհոֆ (1856-1941), ունեցել է երկու եղբայր։ Կլարան 17 տարեկան հասակում տեղափոխվել է Մյունխեն, որտեղ նկարել է սովորել Ֆրիդրիխ Ֆեհրի և Լյուդվիգ Շմիդ-Ռոյտեի անվան գեղարվեստի դպրոցում։ 1898 թվականին նա նկարչության և մոդելավորման դասեր է ստացել Ֆրից Մակենզենի մոտ՝ Վորպսվեդեի նկարիչների գաղությում։ Վորպսվեդեում նա ընկերացել է Օտտո Մոդերզոնի և Պաուլա Մոդերզոն-Բեկերի հետ, ունեցած ջերմ հարաբերությունները պահպանել է ողջ կյանքի ընթացքում։ 1900 թվականին Կլարան հանդիպում է իր ապագա ամուսնուն՝ բանաստեղծ Ռայներ Մարիա Ռիլկեին։ 1899 թվականին նա շարունակել է ուսումը Լայպցիգում՝ Կարլ Սեֆների և Մաքս Կլինգերի հետ, իսկ 1900 թվականին Փարիզում՝ Օգյուստ Ռոդենի հետ, նաև հաճախել է Ժյուլիանի ակադեմիա։

Ստեղծագործական գործունեություն
------------------------------

Նկարիչ Պաուլա Մոդերզոն-Բեկերի կիսանդրին, Բրեմեն: Կլարա Վեստհոֆ, 1908 թ.:
Կլարա Վեստհոֆը համարվում է Գերմանիայում կին քանդակագործների մեջ առաջին ռահվիրաներից մեկը։ Նա քանդակներ է ստեղծել ողջ կյանքի ընթացքում։ Միշտ ֆինանսական կարիքների մեջ է եղել, ստիպված կատարել է մեծ քանակությամբ պատվերներ. այսպիսով գրեթե կապվել է դիմանկարի ժանրին։ Բայց լինելով որպես անկախ նկարիչ, նա ինքն իրեն որպես քանդակագործ է որակել և ամրապնդել իր կոչումը։

1925 թվականին Վեստհոֆը անցում է կատարել գեղանկարչությանը, հետևաբար, իր քանդակագործական աշխատանքներին զուգահեռ, նա ստեղծել է ոչ պակաս զգալի նկարչական ստեղծագործություններ։ Նրա մահից անմիջապես հետո, ինչպես 1950-ական թվականների բազմաթիվ արվեստագետ կանայք, նա մոռացության է մատնվել։ Նրա ստեղծագործությունները պահվել են մասնավոր հավաքածուներում կամ տարբեր՝ հանրությանը սակավ հասանելի հավաքածուներում։

Կլարա Վեստհոֆի համապարփակ կենսագրությունից, հետազոտող Մարինա Զաուերը 1986 թվականին վերականգնել է նրա ստեղծագործական գործունեության պատմությունը՝ ազատելով նկարիչին Ռիլկեի կնոջ և Պաուլա Մոդերզոնի ընկերուհու կլիշեներից։

Անձնական կյանք
--------------

Ռայներ Մարիա Ռիլկե և Կլարա Վեստհոֆ, 1901թ.
Իր ապագա ամուսնու՝ բանաստեղծ Ռայներ Մարիա Ռիլկեի հետ Կլարան հանդիպել է 1900 թվականին Վորպսվեդեի արվեստի գաղութում։ 1901 թվականի ապրիլի 28-ին նրանք ամուսնանացել են և տեղափոխվել Վորպսվեդե գյուղ։ Այնտեղ, Ռիլկեն տուն է գնել, որի ինտերիերը նախագծել է իր ընկեր՝ նկարիչ Հենրիխ Ֆոգելերը։ 1901 թվականի դեկտեմբերին ծնվել է Ռիլկեի և Կլարայի դուստրը՝ Ռուֆը։

1902 թվականին Ռիլկեն հեռացել է Կլարայից, բայց նրանց միջև բարեկամական հարաբերությունները պահպանվել են մինչև կյանքի վերջ։ Վերջնական բաժանումը տեղի է ունեցել 1912 թվականին։ Կլարա Վեսթհոֆ-Ռիլկեին տարիներ է պահանջվել բաժանման ցավը հաղթահարելու, հավասարակշռությունը վերականգնելու և դստեր համար բավարար ֆինանսական կայունություն ապահովելու համար։ Ֆինանսական խնդիրները ծանր բեռ են եղել իր գեղարվեստական աշխատանքների համար ողջ կյանքի ընթացքում։

1919 թվականին Վեստհոֆը դստեր հետ տեղափոխվել է Ֆիշերհուդե, որտեղ նրանք ապրել են մինչև Կլարայի մահը։ Հետագայում, Կլարայի տունը՝ արհեստանոցի հետ միասին դարձել է «Սրճարան Ռիլկե» (Café Rilke), որն այսօր էլ գոյություն ունի։

Ծանոթագրություններ
------------------

1. 1 2 3 4  Clara Rilke-Westhoff (նիդերլ.)
2. 1 2 3 4  FemBio տվյալների շտեմարան (գերմ.)
3. 1 2 3 4  Բրոքհաուզի հանրագիտարան (գերմ.)
4. 1 2  Կերպարվեստի արխիվ — 2003.
5. ↑  Benezit Dictionary of Artists
6. ↑  (fr) Musée d'Orsay Արխիվացված 2020-08-02 Wayback Machine
7. ↑  Frau im Schatten
8. ↑  Deutsche Biographie - Rilke-Westhoff, Clara
9. ↑  Clara Westhoff-Rilke

Գրականություն
-------------

* Isolde Braune: *„… als Mensch im Beruf". Die Bildhauerin Clara Rilke-Westhoff (1878–1954)*. In: Angela Dinghaus (Hrsg.): *Frauenwelten. Biographisch-historische Skizzen aus Niedersachsen.* Hildesheim / Zürich / New York 1993, S. 304–312.
* Helga Fuhrmann: *Rilke-Westhoff, Clara Henriette Sophie, geb. Westhoff.* In: *Frauen Geschichte(n).* Bremer Frauenmuseum (Hrsg.). Edition Falkenberg, Bremen 2016, ISBN 978-3-95494-095-0.
* Eberhard Lutze: *Rilke gen. Rilke-Westhoff, Clara Henriette Sophie geb. Westhoff.* In: Die Historische Gesellschaft Bremen und das Staatsarchiv Bremen (Hrsg.): *Bremische Biographie 1912–1962.* Bremen 1969, S. 409 Sp. 1 bis 410 Sp. 1.
* Gunna Wendt: *Clara und Paula. Das Leben von Clara Rilke-Westhoff und Paula Modersohn-Becker.* Europa Verlag, Hamburg 2002, ISBN 3-203-84031-6.
* Eduard Hindelang (Hrsg.) *Die Bildhauerin Clara Rilke-Westhoff (1878–1954).* Langenargen/Sigmaringen 1988. Erschienen zu der Ausstellung „Die Bildhauerin Clara Rilke-Westhoff (1878–1954)." Veröffentlicht mit der Unterstützung des Regierungspräsidium Tübingen, des Landratsamtes Bodenseekreis u. a.
* Marina Sauer: *Die Bildhauerin Clara Rilke-Westhoff: 1878–1954. Leben und Werk.* Mit Oeuvre-Katalog. Hauschild, Bremen 1986, ISBN 978-3-920699-72-1.
* Karl-Robert Schütze: *Refugium nach einem unsteten Leben. Nachforschungen zum Haus der Clara Rilke-Westhoff in Fischerhude.* In: *Zwischen Elbe und Weser,* 23 (2004), Nr. 1, S. 4–8.
* Marina Bohlmann-Modersohn: *Clara Rilke-Westhoff: eine Biografie.* btb, München 2015, ISBN 978-3-442-75432-8.
* Rolf Vollmann: *Als Rilke sich in Paula und Clara verliebte*. In: *Die Zeit*, Nr. 34/2003

Արտաքին հղումներ
----------------

* Կենսագրությունը FemBio կայքում
* Uta Baier: *Frau im Schatten*, Kulturstiftung der Länder
* Clara Westhoff auf artfacts.net
* Fotografie von Clara Westhoff (rechts) und Paula-Modersohn-Becker (links) galeriederpanther.files.wordpress.com

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կլարա Վեստհոֆ» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · WikiTree · Rodovid |
|  |
| Բառարաններ և հանրագիտարաններ | Բրիտանիկա · Բրոքհաուս |
|  |
| 

|  Չափորոշչային վերահսկողություն |
| --- |
|  |
| BNF: 12235366c · GND: 118816969 · ISNI: 0000000108628263 · LCCN: n85809920 · NKC: jn19992000984 · NTA: 074004964 · NUKAT: n2002040386 · PTBNP: 1601813 · LIBRIS: 87049 · SUDOC: 031063500 · VIAF: 2525852 · ULAN: 500112347 · WorldCat VIAF: 2525852 |

 |

 |